	          Препис!

П Р О Т О К О Л  № 1


 Днес на 07.07.2026 г., назначената със заповед № 348/02.07.2026 г. на Административния ръководител - Председател на Окръжен съд град Перник комисия в състав:
Председател: ………………………………………………………………………
Членове:1. ………………………………………………………………………
               2. ………….…………………………………………………………..

се събра и прие методика за провеждане на практическия изпит – тест и събеседването на обявения конкурс за една щатна бройка „Съдебен администратор“ в Окръжен съд - Перник, обявен със заповед № 275/29.05.2026 г. на Административния ръководител – Председател на Окръжен съд - Перник.


I. Провеждане на втори етап – писмен изпит – тест.
1. Комисията състави един вариант на писмения изпит – тест. 
2. Преди обявяването на началото на практическия изпит, комисията проверява личните данни на кандидатите срещу представен документ за самоличност.
3. Не се разрешава използването на компютри, мобилни телефони, нормативни актове, съдебна практика, теоретични разработки и други помощни материали и технически средства. При констатирано нарушение конкурсната комисия отстранява кандидата от по-нататъшно участие, за което се съставя протокол.
4. Времетраенето на решаване на теста е 60 минути от започването на изпита.
5. Всеки кандидат изписва на предварително предоставения фиш трите си имена, единния граждански номер, входящия номер на заявлението за кандидатстване, както и датата на изпита и се подписва. Кандидатът поставя попълнения фиш в малкия плик, който запечатва собственоръчно в присъствието на член от комисията при предаване на писмената работа. 
6. Запечатаният малък плик с фиш, заедно с писмената работа на кандидата се поставят и запечатват в голям плик собственоръчно от кандидата в присъствието на член от комисията. В този вид кандидатът предава плика срещу подпис в регистъра като за получаването се подписва член на комисията.
7. В присъствието на конкурсната комисия, съдебен служител на длъжност „съдебен помощник“ на принципа на случайността разпечатва големите пликове и изписва еднакъв номер на малкия плик, големия плик и на писмената работа. Малките пликове остават на съхранение при служителя на длъжност „съдебен помощник“, а големите пликове заедно с писмените работи остават в комисията за оценяване. Всяка писмена работа се проверява и оценява от всеки член на комисията, независимо един от друг, без взаимна консултация и без обмяна на информация за оценките им. Писмените работи се оценяват от проверяващите, използвайки „Карта за оценка“, като максималната оценка е 100 точки. Оценки върху писмената работа не се поставят. Всеки проверяващ изписва своята оценка в „Карта за оценка“, като същите се предават на председателя на комисията за изготвяне на окончателен протокол, който се подписва от членовете на комисията. Крайната оценка на писмения изпит е средно аритметично число от оценките на всеки проверяващ, закръглени до втория знак след десетичната запетая.
8. След приключване на оценяването на писмените работи, конкурсната комисия в пълен състав проверява целостта на малките пликове, разпечатва ги, идентифицира писмените работи и нанася оценките в протокол. Резултатите от писмения изпит се обявяват на кандидатите. Минималният брой точки за успешно издържали теста е 60 /шестдесет/ точки.

II. Критерии за оценка на писмения изпит – тест.
1. Комисията прие критерии за оценка на изпитния тест, който се състои от 20 /двадесет/ въпроса, като всеки въпрос носи по 5 /пет/ точки.
2. Максималният брой точки от теста е 100 /сто/. Минималният брой точки за успешно издържали теста е 60 /шестдесет/ точки.
3. В теста няма въпроси с повече от един верен отговор.
4. Липсата на отбелязан отговор носи 0 /нула/ точки.
5. Зачертаване на вече даден отговор носи 0 /нула/ точки.
6. До събеседване се допускат тези кандидати, които са получили 60 /шестдесет/ или повече точки от теста, за което ще бъдат своевременно уведомени на интернет страницата на ОС – Перник.

III. Провеждане на трети етап – събеседване с допуснатите кандидати.
1. Всеки кандидат следва накратко да се представи.
2. Всеки кандидат следва накратко да изложи мотивацията си за работа. 
3. На кандидатите ще бъдат зададени 5 /пет/ броя идентични въпроси, предварително подготвени от комисията.
4. Всеки един член на комисията ще може да поставя точки от 1 до 4 на предварително подготвените въпроси, спрямо отговора на кандидата.
5. Максималният брой точки при събеседването е 20 /двадесет/. Общият сбор точки се разделя на 3 /три/, колкото са членовете на комисията, като полученият резултат се закръгля с точност до десетиците след десетичния знак.

IV. Заключителен етап.
1. Максималният сбор точки от писмения изпит – тест и събеседването е 120 /сто и двадесет/ точки. За успешно издържали конкурса се считат кандидатите, получили общ сбор не по-малък от 80 /осемдесет/ точки от втори и трети етап на конкурса.
2. Въз основа на проведения конкурс комисията изготвя протокол с резултатите от проведения изпит и класира успешно издържалите конкурса.
3. Протоколът от крайния резултат на конкурса се публикува на интернет страницата на Окръжен съд – Перник в 3 /три/- дневен срок от провеждането му.
4. На административния ръководител на съда се предлага да се сключи трудов договор с класирания на първо място кандидат, като при еднакъв резултат се взема предвид оценката от положения държавен изпит или защита на дипломна работа от дипломата за висше образование на кандидатите, а при еднакъв резултат от оценките от положения държавен изпит или защита на дипломна работа – средният успех от периода на обучението.


Председателят на изпитната комисия отговаря за съхранението на плика с изпитните материали и протоколите преди и след провеждането на изпита, при спазване на принципа на конфиденциалност и защита на личните данни.

